CELEX: E2013P0024
Language: et
Date: 2013-10-29 00:00:00
Title: EFTA kohtult nõuandva arvamuse saamise taotlus, mille esitas 29. oktoobril 2013 Staatsgerichtshof des Fürstentums Liechtenstein kohtuasjas Casino Admiral AG vs . Wolfgang Egger (Kohtuasi E-24/13)

27.3.2014   
            
            
               ET
            
            
               Euroopa Liidu Teataja
            
            
               C 88/18
            
         EFTA kohtult nõuandva arvamuse saamise taotlus, mille esitas 29. oktoobril 2013 Staatsgerichtshof des Fürstentums Liechtenstein kohtuasjas Casino Admiral AG vs. Wolfgang Egger
   (Kohtuasi E-24/13)
   2014/C 88/15
   Staatsgerichtshof des Fürstentums Liechtenstein (Liechtensteini Vürstiriigi riigikohus) esitas 6. novembri 2013. aasta kirjas, mis saabus kohtukantseleisse 8. novembril 2013, taotluse EFTA kohtult nõuandva arvamuse saamiseks kohtuasjas Casino Admiral AG vs. Wolfgang Egger. Arvamust taotletakse alljärgnevates küsimustes.
   
               1.
            
            
               Millised on EMP ja Euroopa õiguse (eelkõige EÜ artiklid 43 ja 49 ning neist tulenev läbipaistvuskohustus) üldnõuded kasiino kontsessioonide andmise menetlusele?
            
         
               2.
            
            
               Kas EMP või Euroopa õiguse kohaselt peab asutus, kes kavatseb anda kontsessiooni, andma juba hanketeate avaldamise ajal teada, kuidas ta kavatseb täiendada ning täpsustada üksikasjalikumalt seaduses ja määruses sätestatud nõudeid?
            
         
               3.
            
            
               Kas eelkõige asjaomase hankemenetluse raames kehtib üldine kohustus teha eelnevalt teatavaks kontsessiooni andmise kriteeriumitele omistatav suhteline kaal? Kui vastus sellele küsimusele on jaatav: millised nõuded on EMP ja Euroopa õigusega kehtestatud teabe sisule, mis tuleb esitada kõnealuses eelteates?
            
         
               4.
            
            
               Kas käesolevas asjas olid EMP ja Euroopa õiguse nõuded täidetud?
            
         
               5.
            
            
               Kui EFTA kohus leiab, et hankemenetlus ei vastanud EMP ja Euroopa õiguse nõuetele, siis
               
                           a)
                        
                        
                           Kas EMP ja Euroopa õiguses on selliste menetlusvigade puhuks ette nähtud konkreetsed õiguslikud tagajärjed?
                        
                     
                           b)
                        
                        
                           Kas selliseid menetlusvigu on võimalik parandada? Kui jah, siis millistel tingimustel?
                        
                     
                           c)
                        
                        
                           Kas käesolevas asjas olid täidetud nõuded, et tühistada kogu hankemenetlus ja kontsessiooni andmise menetlus?